KIRJALLINEN KYSYMYS E-2519/01 esittäjä(t): Erik Meijer (GUE/NGL) komissiolle. Chroscicyn taistelu perinteisesti Saksin Oberlausitzissa asuvan vendiläisen kansanryhmän omakielisen opetuksen ja hallinnon säilyttämiseksi.



Virallinen lehti nro 147 E , 20/06/2002 s. 0025 - 0025



KIRJALLINEN KYSYMYS E-2519/01 esittäjä(t): Erik Meijer (GUE/NGL) komissiolle (18. syyskuuta 2001) Aihe: Chroscicyn taistelu perinteisesti Saksin Oberlausitzissa asuvan vendiläisen kansanryhmän omakielisen opetuksen ja hallinnon säilyttämiseksi 1. Onko komissio tietoinen, että Chroscicyn (Crostwitz) kylässä, joka sijaitsee Budyin (Bautzen), Kamjencin (Kamenz) ja Wojerecyn (Hoyerswerda) kaupunkien välissä Dresdenin hallintoalueella Saksan Saksin maakunnassa, 90 prosenttia väestöstä puhuu perinteisesti slaavilaista kieltä (vendin kieltä), mutta että vendin kielellä annetun opetuksen tarjonta vähenee tai on jopa kokonaan lopetettu alueelta? Näin kävi aikaisemmin myös vendiläisen kielialueen pohjoisosassa Chooeebuzissa (Cottbus), joka sijaitsee Brandenburgin maakunnassa. 2. Onko komissio lisäksi tietoinen, että edellisessä kysymyksessä mainittu kehitys on 8. elokuuta 2001 alkaen johtanut päivittäisten mielenosoitusten, joissa liehuvat sini-valko-punaiset liput, lauletaan vendiläisiä kansanlauluja ja vaalitaan perinteisiä kansallispukuja, lisäksi kansalaistottelemattomuuteen, mikä merkitsee oppilaiden ottamiseen pois virallisista kouluista ja siirtämiseen eläkkeellä olevien vendinkielisten opettajien opetukseen? 3. Kuinka komissio arvioi sitä, että perinteisen kielivähemmistön oikeuksien suojaamisen ja säilyttämisen sijaan oppivelvollisten lasten määrän väheneminen johtaa siihen, että oppilaat joutuvat jatkamaan koulunkäyntiä saksankielisissä kouluissa, koulupoissaoloista rangaistaan ja että maakuntahallitus ei kiinnittää huomiota vendiläisen poliittisen ja kulttuurialan kattojärjestön Domowinan vaatimuksiin? 4. Miten komissio voi vaikuttaa siihen, että 60 000 vendiläisen ja opetuksessa ja hallinnossa hallitsevassa asemassa olevan saksankielisen kieliryhmän väliset suhteet eivät huonone ja että etnisiä jännitteitä ruokkivat tekijät poistetaan unionin jäsenmaista yleisesti? Viviane Redingin komission puolesta antamayhteinen vastauskirjallisiin kysymyksiin E-2519/01 ja E-2520/01 (6. joulukuuta 2001) Arvoisan parlamentin jäsenen mainitseman tapauksen suhteen komissio ei ole saanut tietoonsa seikkoja, joiden perusteella voisi olettaa, että yhteisön lainsäädäntöä on sovellettu epäasianmukaisesti tai että EY:n perustamissopimuksen 7 artiklaa (entistä 4 artiklaa) on rikottu vakavasti ja jatkuvasti. Komissio muistuttaa, että EY:n perustamissopimuksen 149 artiklassa (entisessä 126 artiklassa) säädetään, että koulutuksen järjestäminen ja sen kielellinen monimuotoisuus ovat jäsenvaltioiden vastuulla. Komissio muistuttaa mieliin kielellistä monimuotoisuutta edistävät ponnistelut erityisesti Euroopan kielten teemavuoden yhteydessä sekä sen, että EY:n perustamissopimuksen 151 artiklan (entisen 128 artiklan) mukaisesti yhteisö myötävaikuttaa siihen, että jäsenvaltioiden kulttuurit kehittyvät kukoistaviksi pitäen arvossa niiden kansallista ja alueellista monimuotoisuutta. Lisätietojen saamiseksi arvoisaa parlamentin jäsentä pyydetään tutustumaan vastaukseen, jonka komissio antoi Hans Modrowin samaa aihetta käsittelevään kirjalliseen kysymykseen E-2538/01(1). (1) Katso sivu 27.